ବିଶ୍ୱ ସ୍କ୍ବାଶ ଚାମ୍ପିୟନ୍ଶିପ୍ଃ ମୁଖ୍ୟ ପର୍ଯ୍ୟାୟରେ ୫ ଭାରତୀୟ\nମାଞ୍ଚେଷ୍ଟର, ୧୦।୧୨(ପି.ଟି.)- ଏଠାରେ ହେବାକୁ ଥିବା ବିଶ୍ୱ ସ୍କ୍ବାଶ ଚାମ୍ପିୟନ୍ଶିପ୍ର\nବିଶ୍ୱ ସ୍କ୍ବାଶ ଚାମ୍ପିୟନ୍ଶିପ୍ଃ ମୁଖ୍ୟ ପର୍ଯ୍ୟାୟରେ ୫ ଭାରତୀୟ\t December 10th, 00:00 AM December 10th, 00:00 AM\nମାଞ୍ଚେଷ୍ଟର, ୧୦।୧୨(ପି.ଟି.)- ଏଠାରେ ହେବାକୁ ଥିବା ବିଶ୍ୱ ସ୍କ୍ବାଶ ଚାମ୍ପିୟନ୍ଶିପ୍ର ମୁଖ୍ୟ ପର୍ଯ୍ୟାୟରେ ୫ ଜଣ ଭାରତୀୟ ଖେଳାଳି ଖେଳିବେ। ୩ ଜଣ ଭାରତୀୟ ଖେଳାଳି ସିଧାସଳଖ ଯୋଗ୍ୟତା ଅର୍ଜନ କରିଥିବାବେଳେ ୨ ଜଣ ଖେଳାଳି କ୍ୱାଲିଫାଇଂ ରାଉଣ୍ଡରୁ ଉନ୍ନୀତ ହୋଇଛନ୍ତି। ରବିବାର ଅନୁଷ୍ଠିତ ଯୋଗ୍ୟତା ପର୍ଯ୍ୟାୟରେ ମହେଶ ମାନଗାଓଁକର ଓ ହରିନ୍ଦର ପାଲ ସାନ୍ଧୁ ଦୁଇଟି ଲେଖାଏ ମୁକାବିଲା ଜିତି ମେନ୍ ଇଭେଣ୍ଟରେ ପ୍ରବେଶ କରିଛନ୍ତି। ଅନ୍ୟପକ୍ଷରେ ବିକ୍ରମ ମାଲହୋତ୍ରା ଯୋଗ୍ୟତା ପର୍ଯ୍ୟାୟର ଅନ୍ତିମ ରାଉଣ୍ଡକୁ ଅତିକ୍ରମ କରିବାରେ ଫେଲ ମାରିଛନ୍ତି। ଦେଶର ଏକମାତ୍ର ପୁରୁଷ ଖେଳାଳି ଭାବେ ସୌରଭ ଘୋଷାଲଙ୍କୁ ସିଧାସଳଖ ମୁଖ୍ୟ ପର୍ଯ୍ୟାୟରେ ଖେଳିବେ। ମହିଳା ବିଭାଗରେ ଜୋତ୍ସ୍ନା ଚିନପ୍ପା ଓ ଦୀପିକା ପାଲିକଲ କାର୍ତ୍ତିକ ମୁଖ୍ୟ ପର୍ଯ୍ୟାୟରେ ଖେଳିବେ। ଟୁର୍ନାମେଣ୍ଟରେ ଚିନପ୍ପାଙ୍କୁ ୧୪ତମ ମାନ୍ୟତା ମିଳିଛି।
